தேவையான அளவு வைட்டமின் டி அளவுகள் உணவுமுறையில் சேர்த்தல் மற்றும்/அல்லது சூரிய ஒளி வெளிப்பாடு ஆகியவற்றின் மூலம் பெற முடியும். வைட்டமின் D2வை விட விரைவாக உறிஞ்சப்படக் கூடிய வைட்டமின் D3 (கோல்கேல்சிஃபெரால்) என்பதே விரும்பப்படும் வடிவமாகும். சூரிய ஒளியோடு தொடர்புடைய தோல் புற்று நோயின் அபாயங்கள் அதிகரிப்பதனால் பாதுகாக்கப்படாத புற ஊதா கதிர் வெளிப்பாடுக்கு பிற்சேர்வாக பல தோல் நோய் நிபுணர்கள் வைட்டமின் டியை பரிந்துரைக்கின்றனர். நியூயார்க் நகரில் ஜூலை மாதத்தில் சூரியன் இருக்கும் போது மதிய வேலையில் டி சட்டை மற்றும் அரைக்கால் சட்டை அணிந்து வரும் ஒரு வெள்ளை மனிதர் சூரிய ஒளியில் இருந்து பாதுகாக்கும் களிம்புகள் ஏதுமின்றி 20 நிமிடங்கள் சூரிய ஒளிக்கு வெளிப்படுத்தப்பட்டால் 20000 IU வைட்டமின் டி உற்பத்தி செய்யப்படும்.

குழந்தைகளுக்கான அமெரிக்க குழுமத்தின் (AAP) படி , தாய்பால் அருந்தும் குழந்தைகளுக்கு தாய் பாலில் மட்டும் போதுமான வைட்டமின் டி கிடைப்பதில்லை. இதன் காரணமாக, AAP, தாய் பால் மட்டுமே குடிக்கும் குழந்தைகள் 2 மாதத்திலிருந்து அவர்கள் 17 அவுன்ஸ் வைட்டமின் டி நிறைந்த கொழுப்பு நீக்கப்பட்ட பால் அல்லது வேறு உணவை அருந்தும் வரை அவர்களுக்கு தினமும் வைட்டமின் டி சேர்க்கை கிடைக்கப்பெற வேண்டும் என பரிந்துரைக்கிறது. இந்த வைட்டமின் டி பிற்சேர்வு, தாய்பாலில் உள்ள குறைபாட்டினால் தேவைப்படுவதல்ல மாறாக தற்கால குழந்தைகள் சூரிய ஒளிக்கு குறைவாக வெளிப்படுவதனால் தான் தேவைப்படுகிறது (அதாவது, தேவையான அளவு சூரிய ஒளி கிடைக்கும் குழந்தைகள் என்புருக்கு நோயால் பாதிப்படையும் அபாயம் குறைவாகவே இருக்கும். குளிர்காலத்தில் அவர்கள் இருக்கும் இடத்தைப் பொருத்து பிற்சேர்வு தேவைப்படலாம்).

நோய்க் காரணி
அறிகுறிகள்
சேர்க்கை
சிகிச்சை மற்றும் தடுப்பு முறை